钦定古今图书集成/理学汇编/学行典/第248卷 > 范昌世
## 钦定古今图书集成/理学汇编/学行典/第248卷 > 范昌世

按《苏州府志》：“范昌世，字仁溥，吴县人。登乡荐后授某
县知县，政有治声。同乡徐某戍南丹，道经县，见昌世，
昌世怜其非辜，令佯逸，潜匿署中，使训蒙学。及陞南
昌府同知，戒行，虑徐失所知。隶役某死，无子，有田数
亩，妻尝入公廨，昌世乃使徐纳隶，妻继其业为居人。
徐欣就之，与生三子，长甫十岁而徐死，妻教三子读”
书，“次第举进士，长为给事中，次为主事，其季为御史，
以事过吴，访求昌世，时已卒。后偕两兄诣其家拜奠。
久之，昌世幼子至徐，此妇尚存，安享禄养。室中供昌
世像，每日必祭”，遂厚遗而归。